Diari Oficial de la Generalitat Valenciana


Sumari del DOGV 2470, del 15-03-1995 (1995/834121)

ORDRE d'l de març de 1995, de la Conselleria d'Agricultura, Pesca i Alimentació, per la qual s'aprova el Pla d'Obres i Actuacions de la Zona Meridional d'Alacant.
------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/03/01/(2)/dof/vci/html**

### Dades del document

Número de DOGV
:   2470

Data del DOGV
:   15-03-1995

Secció del DOGV
:   DISPOSICIONS GENERALS

Número del document
:   1995/834121


Data del document
:   01-03-1995

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

ORDRE d'1 de març de 1995, de la Conselleria d'Agricultura, Pesca i Alimentació, per la qual s'aprova el Pla d'Obres i Actuacions de la Zona Meridional d'Alacant.   
En el Decret 151/1990, de 17 de setembre, del Consell de la Generalitat Valenciana, s'estableix que serà d'aplicació en tot el territori de la Comunitat Valenciana, per estar classificada com a objectiu número 1 en el Reglament OKE 9551/1988, del Consell, el que es regula en la Llei de Reforma i Desenvolupament Agrari en matèria d'obres i millores territorials.  
La Direcció Territorial de la Conselleria a Alacant ha estudiat les necessitats que, en les matèries esmentades, presenta la zona meridional de la província, integrada per municipis pertanyents a les comarques del Baix Vinalopó, l'Alacantí i el Baix Segura. L'objecte d'aquest estudi és posar les bases per tractar de superar, en la mesura que es puga, les limitacions al desenvolupament agrari de la zona, derivades de l'escassesa i la baixa qualitat dels recursos hídrics, l'alt cost de l'aigua, la baixa capacitat de regulació i transport dels cabals existents i l'antiguitat i la deterioració de la xarxa viària rural.  
La proposta de pla elaborada preveu, en el marc de la normativa estatal i autonòmica citada i del Pla Director de Modernització del Regadiu en la Comunitat Valenciana, aprovat pel Decret 13/1995, de 10 de gener, del Consell de la Generalitat Valenciana, l'execució d'obres que són necessàries per a l'actuació de la conselleria, compleixen els objectius marcats per l'esmentat pla director i beneficiaran les condicions estructurals agràries de la zona.  
Per això, i fent ús de les facultats que tinc atribuïdes,  
ORDENE:  
 Article primer  
S'aprova el Pla d'Obres i Actuacions de la Zona Meridional d'Alacant.  
Article segon  
D'acord amb els articles 62 i 65 de la Llei de Reforma i Desenvolupament Agrari, l'article primer del Decret 169/1991, de 30 de setembre, del Consell de la Generalitat Valenciana, i l'article tercer del Decret 13/1995, de 10 de gener, també del Consell de la Generalitat Valenciana, les obres incloses en el pla es classifiquen així:  
1. Construcció de basses i dipòsits; conduccions d'enllaç entre embassaments i entre aquests i les xarxes de reg; conduccions generals i xarxes principals de reg; instal·lacions per a l'aprofitament en els regadius de les aigües depurades; obres i instal·lacions per a la dessalinització d'aigües salobres i la utilització d'aquestes per a reg; construcció i millora de camins rurals i desguassos: com a obres d'interès general, en el grup a) de l'article 61 de la llei esmentada.  
2. Les xarxes secundàries de reg: com a obres complementàries, en el grup d) del mateix article 61.  
Aquestes obres complementàries, en aplicació dels beneficis que es preveuen en els articles 70 i 74 de la llei, tindran una subvenció del 40 per cent i una bestreta del 60 per cent del cost, reintegrable en 10 anys a un interès del 4 per cent anual.  
DISPOSICIONS FINALS  
Primera  
La Direcció General d'Estructures Agràries i Desenvolupament Rural dictarà les normes complementàries per a la millor aplicació del que es disposa en aquesta ordre.  
Segona  
Aquesta ordre vigeix des de l'endemà de la publicació en el Diari Oficial de la Generalitat Valenciana.  
València, 1 de març de 1995  
El conseller d'Agricultura, Pesca i Alimentació,  
JOSÉ MARíA COLL COMIN


Còpia Permalink ELI